**Convocatòria Impuls UPC - Startups 2023**

# Juny 2023

La convocatòria **Impuls UPC Startups 2023**, promoguda pel Vicerectorat de Transferència, Innovació i Emprenedoria de UPC, pretén reconèixer a **startups creades els últims 3 anys** (2021, 2022 i 2023) per **estudiants i/o alumni** de la **Universitat Politècnica de Catalunya (UPC)** per la seva contribució al desenvolupament econòmic i social del territori.

# Objecte

Es objecte d’aquesta convocatòria:

Reconèixer un total de **8 startups** constituïdes per estudiants i/o alumni UPC i creades els últims 3 anys, amb l’objectiu d’ajudar a finançar despeses inicials en el procés de desenvolupament empresarial.

# Característiques de la convocatòria

* L’import màxim destinat a aquesta convocatòria per l’edició 2023 serà de **60.000€** amb càrrec a la partida pressupostària 483.12/ ESP.
* L’import màxim concedit a cada startup serà de **7500 €**.

# Sol·licitants

Poden ser beneficiàries d’aquest ajut:

Les startups constituïdes els anys 2021-2022-2023 que hagin estat promogudes per estudiants o alumni UPC (màxim 3 anys des de la finalització dels estudis).

# Sol·licituds i termini de presentació

* Per a la presentació de la proposta, caldrà omplir el formulari per a tal efecte, accessible a les següents pàgines web, a partir del 6 de Juliol de 2023: [**www.upc.edu/emprenupc**](http://www.upc.edu/emprenupc) i [**www.santanderx.com**](http://www.santanderx.com/).
* Es farà una única convocatòria que tindrà com a data límit de presentació el dia 24 de setembre de 2023.
* Les sol·licituds es podran presentar a través d’aquestes plataformes entre el 6 de Juliol i el 24 de setembre de 2023.

# Criteris de valoració de les propostes

Un cop validat que la proposta reuneix el requisits d’accés a la modalitat presentada (detallats en el punt 4), les propostes seran valorades en relació als criteris i barems següents:

* Els reconeixements seran atorgats mitjançant la concurrència competitiva i fins a exhaurir el total de reconeixements assignats a cada modalitat.
* Els barems i criteris de valoració que s’apliquin no seran discriminatoris i respectaran el principi d’igualtat.
* Les propostes seran valorades conforme els següents criteris:

1. Problema - Solució (**15 punts**)

* Identificació del problema a resoldre o de la necessitat que cobreix la solució.
* Proposta de valor associada: diferenciació respecte la competència.
* Caràcter innovador (es tindran especialment en compte els desenvolupaments propis).
* Relació amb els Objectius de Desenvolupament Sostenible (ODS) de Nacions Unides.

1. Impacte (**15 punts**)

* Mida i tendència del mercat.
* Impacte econòmic (retorn esperat).
* Impacte social i/o mediambiental associat al projecte.

1. Viabilitat (**15 punts**)

* Descripció del model de negoci.
* Estratègia de creixement.
* Principals riscos associats al projecte.

1. Equip (**15 punts**)

* Coneixements i experiència de l’equip emprenedor.
* Complementarietat de perfils.

1. Fites assolides (**20 punts**)

* Evolució de la startup: principals indicadors / mètriques assolides.
* Altres fets rellevants: finançament obtingut, reconeixements, premis, etc.

1. Relació amb UPC (**10 punts**)

* Proporció d’estudiants i/o alumni UPC vinculats al projecte.
* Participació en iniciatives de suport a l’emprenedoria UPC.

1. Finalitat de l’ajut (**10 punts**)

* Conceptes a finançar.
* Motivació.

Es prioritzaran les diferents propostes a raó de l’ordre de puntuació obtinguda segons els criteris establerts anteriorment. En cas d’empat, es valorarà específicament, les puntuacions obtingudes, en el criteri “Relació amb la UPC”.

# Comissió d’avaluació

Als efectes de l’estudi i seguiment d’aquesta convocatòria, es crearà una Comissió formada per les persones següents:

* Climent Molins, Vicerector de Transferència, Innovació i Emprenedoria.
* Valentí Guasch, Cap de l’àrea de Recerca i Transferència UPC o en qui delegui.
* Xavier Estaran, Responsable del Programa Emprèn UPC.

# Proposta de resolució

La comissió d’avaluació es reunirà, una vegada tancat el termini de presentació de sol·licituds, per avaluar les candidatures presentades i prioritzar-les segons els criteris de valoració de propostes (apartat 5).

L’aprovació final de la resolució de la convocatòria correspondrà a la Comissió de Recerca del Consell de Govern de la UPC i que s’elevarà a Consell de Govern de la UPC d’octubre del 2023, d’acord amb el valor d’avaluació i amb la valoració de la Comissió d’avaluació.

I aquesta resolució serà comunicada en les diferents webs: [**www.upc.edu/emprenupc**](http://www.upc.edu/emprenupc) i [**www.santanderx.com**](http://www.santanderx.com/). Les propostes reconegudes seran contactades per correu electrònic.

# Protecció de dades i confidencialitat

El Servei de Gestió de la Innovació de la Universitat Politècnica de Catalunya durà a terme el tractament de les dades personals d'acord amb el Reglament general de protecció de dades (UE) 2016/679.

Tota la informació relativa a la protecció de dades es pot consultar al web:

<https://rat.upc.edu/ca/registre-de-tractaments-de-dades-personals/F05.6>

<https://rat.upc.edu/ca/registre-de-tractaments-de-dades-personals/F05.7>

Tota la documentació aportada serà tractada amb màxima confidencialitat.